Rossiya oliy mansabdorlari uchun mashinalar Moskvada yig‘ila boshlashi mumkin

Rossiyaning oliy mansabdorlari uchun limuzinlarni yig‘ish maydoni “Kortej” loyihasi doirasida Moskvadagi “NAMI” (Avtomobil va avto-motor ilmiy-tadqiqot instituti) instituti korxonalariga joylashtirilishi mumkin, deya xabar bermoqda “Gazeta.ru”.

Bunda gap cheklangan miqdordagi avtomobillarni qo‘lda yig‘ish haqida bormoqda. Dunyoda maxsus buyurtmalarni bajarishda odatda shu usul qo‘llaniladi.
“NAMI”da maxsus sex tashkil etiladi, ayni paytda u uchun uskunalar xarid qilinmoqda.
“Kommersant” nashri manbalarining ba’zilari limuzinlar “NAMI”dagi maydonda yig‘ilishi haqida yakuniy qaror qabul qilinmaganini, “Kortej” loyihasining seriyali modellari “UAZ” korxonalarida ishlab chiqarilishini aytmoqda.